El Consell de la Infància de Gandia celebra el Dia del Llibre amb "Raps per a la Pau"
23 abril 2021

## El Consell de la Infància de Gandia celebra el Dia del Llibre amb "Raps per a la Pau"23 abril 2021Última actualització: 23 abril 2021

![](../gestion/img/2214e2e42e437aba176bbad9e4aa4519cefe0eaf4af9ccfddadfc09239dba31c.jpg)  
  

Amb motiu del Dia del Llibre, hui 23 d’abril, la **regidora delegada d’Infància, Liduvina Gil**, acompanyada pel **regidor delegat de l’Institut Municipal d’Arxius i Biblioteques de Gandia**, **José Manuel Prieto**, ha assistit aquest matí a la Casa de la Cultura Marqués Gonzàlez de Quirós per a presentar “Gandia, Infància Poètica: Raps per a la Pau”, un acte on els xiquets i xiquets de 8 centres educatius de la ciutat han construït un rap per al Dia del Llibre. La celebració de l’activitat estava prevista a la Plaça Rei Jaume I, però s’ha traslladat a la Casa de la Marquesa a causa de la imprecisió climatològica en aquesta primera jornada.

Cal recordar que aquesta iniciativa s’ha portat endavant gràcies a la col·laboració de l’Ajuntament de Gandia i el Consell de la Infància, i és la primera de les 10 activitats que les Biblioteques de Gandia han programant per a celebrar l’efemèride de la Setmana del Llibre.

Així, l’acte ha estat iniciat per una benvinguda que ha continuat amb a la interpretació musical per part de l’alumnat. Tot seguit, els menuts i les menudes han participat en un taller de rap que ha comptat amb la presència del artista valencià Alfons Blue (Malparlat), qui ha proporcionat les ferramentes per a crear entre tots i totes un rap sobre la temàtica del llibre, la lectura i les diferents emocions que ens transmeten. Finalment, l’activitat ha conclòs amb un rap conjunt i una cloenda.

Sobre aquest acte inaugural de la Setmana del Llibre, Gil ha agraït a l’IMAB la implicació en aquesta iniciativa que “_serveix perquè els xiquets i les xiquetes s’habituen a la lectura i a tindre un llibre entre les mans, el que suposa que és el millor que podem fer per a treballar per al futur de la nostra ciutat_”.

Per la seua part, Prieto ha destacat que el Consell de la Infància “_engrandeix el Dia del Llibre i una setmana completa d’activitats que toca tots el públics i que suposa un comboi ciutadà d’hàbit lector en el que Gandia treballa des de fa dècades_, _i es fa_ _palès en el fet que és en les primeres etapes vitals de l’aprenentatge, les més importants, on l’hàbit lector es fomenta d’una millor manera_”.

Per últim, també recordar que, a banda del cartell d’activitats programades per a hui, la ciutadania de Gandia també pot visitar la Primera Planta de la Biblioteca Central per a gaudir de l’exposició “Ciutat desvetlada”, que romandrà oberta al públic fins al 31 de maig.

**Per a assistir a la resta d’activitats, que compten amb aforament limitat, cal inscriure’s i reservar lloc a través del WhatsApp  678 837 402, telefonar al 962959592 o escriure al correu** **[biblioteca@gandia.org](mailto:biblioteca@gandia.org).** 

[Twittear](https://twitter.com/share)